open-index/open-wikipedia-markdown huggingface dataset:
Paul Julius Reuter

**Paul Julius von Reuter** (21. heinäkuuta 1816 Kassel, Saksa − 25. helmikuuta 1899 Nizza, Ranska) oli brittiläinen journalisti, mediayrittäjä ja paroni, joka perusti uutistoimisto Reutersin.

Reuter syntyi **Israel Beer Josaphat**ina saksanjuutalaiseen perheeseen, hänen isänsä oli rabbi. Göttingenissä Reuter tapasi Carl Friedrich Gaussin, joka oli keksinyt lankaa pitkin kulkevan "sähkösignaalin".

Reuters muutti 29. lokakuuta 1845 Lontooseen ja otti nimekseen **Joseph Josephat**. 16. marraskuuta 1845 hän kääntyi kristinuskoon ja muutti nimekseen  **Paul Julius Reuter**. Viikkoa myöhemmin hän nai Ida Maria Elizabeth Clementine Magnusin Berliinissä. Vuoden 1848 vallankumouksen epäonnistuttua hän pakeni Saksasta Pariisiin ja pestautui ranskalaisen Charles-Louis Havas'n uutistoimistoon (josta tuli myöhemmin Agence France-Presse).

Kun lennätin tuli vuonna 1851 markkinoille, Reuter perusti uutistoimisto Reuters News Agencyn Aacheniin, ja lähetteli viestejä Berliinin ja Aachenin välillä. Myöhemmin Bryssel ja Pariisi linkittyivät Reutersin verkkoon. Reuter listasi yhtiönsä Pariisin pörssiin.

Vuonna 1851 Reuter palasi Lontooseen, listasi yhtiönsä Lontoon pörssiin ja perusti Reuters Groupin. 17. maaliskuuta 1857 hänestä tuli Britannian kansalainen. 
Lennätinlinkki Britannian ja manner-Euroopan välille rakennettiin Englannin kanaalin alitse.

Lennätinlinkkiä pitennettiin länteen Corkin kaupunkiin, Irlantiin vuonna 1863. Laivat, jotka tulivat Amerikan mantereelta, saivat tätä kautta uutisia merelle ja päin vaistoin. Tieto saatiin näin perille Lontooseen ennen kuin laiva ehti satamaan, mikä oli esimerkiksi säätiedotukselle merkittävä askel.

7. syyskuuta vuonna 1871 Saksi-Coburg-Gothan prinssi Ernst aateloi Reuterin paroniksi.

Reuterilla oli kaksi poikaa ja yksi tytär. Hän kuoli Villa Reuterissa, Nizzassa, Ranskassa. Hänen ruumiinsa tuotiin takaisin Lontooseen ja haudattiin sukuhautaan West Norwoodin hautausmaalle.
Moskovan puolustuslinja

**Moskovan puolustuslinja** tai **Moskovan puolustusalue** oli Puna-armeijan toisen maailmansodan rintama, joka toimi Moskovan kaupungin viimeisenä puolustuslinjana. Se muodostui kolmesta sisäkkäisestä rintamalinjasta kaupungin ympärillä.

Saksalaisten lähestyessä Moskovan puolustuslinjan sotilaskomitea määräsi jatkuvien panssariesteiden rakentamisesta kaupungin ulkolaidalle. Syksyllä 1942 Moskovaa puolustaneissa Kalinin rintamassa, Lännen rintamassa ja Moskovan puolustuslinjassa oli yhteensä 1&nbsp;890&nbsp;000 miestä, 24&nbsp;682 tykkiä ja mörssäriä, 3&nbsp;375 panssarivaunua ja 1&nbsp;170 lentokonetta.

## Lähteet
Brahenpuisto

**Brahenpuisto** () sijaitsee Turussa tuomiokirkon ja Porthaninpuiston välissä. Puisto on nimetty Pietari Brahen mukaan. Brahenpuiston pinta-ala on 7&nbsp;200 neliömetriä.

## Historiaa

Tuomiokirkkoympäristön puistoistutukset aloitettiin kuusi vuotta Turun palon jälkeen, vuonna 1833. Tuolloin alueelle toteutettiin kolme pientä puistikkoa, *skvääriä*: Brahenpuisto, Porthaninpuisto ja Tuomiokirkonpuisto. Brahenpuistoa laajennettiin ja uudistettiin vuosina 1886&ndash;1888 ennen Pietari Brahen patsaan pystyttämistä.

Vuonna 1888 kuvanveistäjä Walter Runebergin tekemä patsas pystytettiin laajan hiekkakentän keskelle. Patsaan sijaitseminen hiekkakentällä herätti arvostelua ja vuonna 1899 tehdyn suunnitelman mukaisesti patsaan ympäristö nurmetettiin ja koristettiin kukkaistutuksilla.

## Nykyaikaa

Puiston 1800-luvulta peräisin olevia puulajeja olivat jalavat, lehmukset ja korkkipuut. Vuosikymmenten kuluessa puustoa on uudistettu. 2010-luvun lopulla Brahenpuistoa alettiin kunnostaa pyrkimyksenä saavuttaa puiston alkuperäinen ilme. Vanhoja puita jouduttiin huonokuntoisina kaatamaan. Brahenpuiston jalaviin oli iskenyt sienitauti, jalavanpakuri, joka verotti myös uusia myöhemmin istutettuja jalavia. Osa 1900-luvulla istutetuista täydennyspuista oli arkkitehtoonisesti väärässä paikassa ja poistettiin. Poistettujen puiden tilalle istutetaan jalavia, vaahteroita ja yksi kaukaasiansiipipähkinä.

1830-luvulla perustettu puisto oli nykyistä paljon pienempi, muun muassa Brahen patsaan ympäristö on uudempaa aluetta. Alkuperäisen puiston muoto tuodaan esille puuistutuksin, vaikka hahmottuva puiston kaari jääkin nykyisen puiston sisään.

Puiston läpi kulkeva hiekkapintainen väylä on aikaisemmin ollut myös pyöräilijöiden käytössä. Pyöräily puiston läpi ei enää ole sallittu, vaan puiston leveä keskikäytävä on varattu jalankulkuun ja puistossa oleskeluun.

Pietari Brahen patsaan ympärille on palautettu alkuperäisen asun mukaiset kukkaistutukset. Brahenpuisto kuuluu hoitoluokitukseltaan kaupungin edustuspuistoihin.

## Lähteet
Arkadianmäki

**Arkadianmäki** on mäki Etu-Töölössä, Helsingin keskustassa Mannerheimintien varrella. Eduskuntatalo sijaitsee Arkadianmäellä, ja paikannimeä käytetään usein eduskunnan synonyyminä tai metonyyminä ("Arkadianmäki luulee..."). 

1800-luvulla alueella oli Arkadian huvila-alue, jonka mukaan myös Mannerheimintieltä Töölön halki Hietaniemeen johtava Arkadiankatu on saanut nimensä.  Huvila-alueen kaakkoiskulmassa nykyisen Paasikiven aukion kohdalla sijaitsi Suomalaisen teatterin rakennus, joka tunnettiin Arkadia-teatterina. Alue on saanut nimensä kreikkalaisen maakunnan Arkadian mukaan Kreikan vapaussodan innoittamana.

## Lähteet
David Zinman

**David Zinman** (s. 9. heinäkuuta 1936 New York) on yhdysvaltalainen kapellimestari.

Zinman opiskeli aluksi viulunsoittoa Ohiossa ja säveltämistä Minnesotassa. Hän pääsi opiskelemaan orkesterinjohtoa Pierre Monteuxin johdolla ja toimi hänen assistenttinaan 1961-1963.

Hän on toiminut Alankomaiden kamariorkesterin kapellimestarina, Rotterdamin filharmonikoiden ylikapellimestarina ja Rochester Philharmonic Orchestran musiikillisena johtajana. Vuosina 1985-1998 hän toimi Baltimoren sinfoniaorkesterin musiikillisena johtajana. Vuodesta 1995 Zinman on toiminut Zürichin Tonhalle-orkesterin taiteellisena johtajana. Vuonna 1998 hänet nimitettiin 
Aspenin Musiikkijuhlien taiteelliseksi johtajaksi.

Zinman on aktiivinen myös opettajana, ja vuonna 2000 hän perusti Aspenin Musiikkijuhlien yhteyteen American Academy of Conducting -kapellimestariakatemian, joka on Yhdysvaltojen merkittävimpiä nuorten kapellimestarien kouluttajia. Akatemiassa Zinmanin johdolla ovat opiskelleet mm. suomalaiset kapellimestarit Markku Laakso ja Sasha Mäkilä.

Zinman vierailee säännöllisesti merkittävimpien amerikkalaisten ja eurooppalaisten orkestereiden kapellimestarina.

## Lähteet

## Aiheesta muualla
*David Zinmanin verkkosivut (englanniksi)
*Zürichin Tonhalle-orkesteri (saksaksi)
*Aspenin Musiikkijuhlat (englanniksi)
Kill

__NOTOC__
**Kill** on Cannibal Corpsen kymmenes studioalbumi, joka julkaistiin 21. maaliskuuta 2006.

Kappaleista ”Make Them Suffer” ja ”Death Walking Terror” kuvattiin musiikkivideot.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* George ”Corpsegrinder” Fisher – laulu
* Rob Barrett – kitara
* Pat O’Brien – kitara
* Alex Webster – bassokitara
* Paul Mazurkiewicz – rummut

## Arvostelut
* About.com: 
* Allmusic: 
* Blabbermouth: 8.5/10
* Imperiumi: 8/10
* Soundi: 

## Lähteet

## Aiheesta muualla
* 
*
Steve Sem-Sandberg

**Steve Sem-Sandberg** (s. 16. elokuuta 1958 Oslo) on ruotsalainen kirjailija. Hän on kirjoittanut romaanitrilogian keskieurooppalaisista historiallisista naishahmoista Ulrike Meinhof, Lou Andreas-Salomé ja Milena Jesenská.

## Suomennettuja teoksia
* *Theres - Romaani Ulrike Meinhofin elämästä* (suom. Asta Piiroinen) Like 1997
* *Kaikki katoavainen on vertausta* (suom. Anu Tukala) Like 2000
* *Ravensbrück* (suom. Asta Piiroinen) Like 2004

## Aiheesta muualla
*Pulkkinen, J.P.: "From the other side" Romaanin ''Ravensbrück'' englanninkielinen arvostelu Nordic Literature -lehdessä
Transkaukasian rintama

**Transkaukasian rintama** () oli puna-armeijan toisen maailmansodan rintama, joka muodostettiin ensimmäisen kerran 23. elokuuta 1941 Transkaukasian sotilaspiiristä. Se uudelleenimettiin 30. joulukuuta 1941 Kaukasuksen rintamaksi, joka puolestaan jaettiin 28. tammikuuta 1942 Krimin rintamaksi ja Transkaukasian sotilaspiiriksi. Transkaukasian rintama luotiin sotilaspiiristä uudelleen 15. toukokuuta 1942. Sodan päätyttyä se muutettiin 25. elokuuta 1945 Tbilisin sotilaspiiriksi.

Marraskuussa 1941 Transkaukasian rintama osallistui suunnitelman tekemiseen Krimillä olevan Kertšin takaisinvaltaamiseen ja vähentämään painetta piiritetyltä Sevastopolin kaupungilta. Maihinnousu Feodosijan kaupunkiin alkoi 29. joulukuuta 1941. Saksalaisten aloitettua vuoden 1942 kesäoffensiivin armeijaryhmä A:lla kohti Kaukasian öljykenttiä se sai vastaansa ensin Pohjois-Kaukasuksen rintaman ja syyskuusta 1942 Transkaukasian rintaman, johon Pohjois-Kaukasuksen rintaman kukistetut joukot liitettiin.

## Komentajat
* kenraaliluutnantti Dmitri Kozlov
* 15. toukokuuta 1942 – 25. elokuuta 1945 kenraali Ivan Tjulenev

## Lähteet
Porthaninpuisto

**Porthaninpuisto** () sijaitsee Turun keskustassa Vanhan Suurtorin ja Brahenpuiston välissä. Se on nimetty Henrik Gabriel Porthanin mukaan ja siellä sijaitsee Porthania esittävä patsas. Puiston pinta-ala on 7 100 neliömetriä.

Porthaninpuisto ja Vanha Suurtori ovat tulleet valtakunnallisesti tunnetuiksi joulurauhan julistamisen tapahtumapaikkana. Lisäksi puistossa järjestetään kesäisin muun muassa Turun keskiaikaiset markkinat.

## Historia
Entisen Suurtorin eli Nikolaintorin ympäristöön istutettiin Turun palon jälkeen kolme puistikkoa: Porthaninpuisto, Brahenpuisto ja Tuomiokirkonpuisto, jotka olivat ainakin osittain valmiit vuonna 1835. 1850-luvun lopulla ryhdyttiin järjestämään Porthanin muistopatsaan pystyttämistä puistoon. Patsashanke herätti runsaasti huomiota, sillä kyseessä oli Suomen ensimmäinen ulos pystytetty julkinen patsas. Patsaan paljastustilaisuus pidettiin 10. lokakuuta 1864. Juhlapuheen tilaisuudessa piti Elias Lönnrot. Patsaan sijoituksen yhteydessä ravintola Pinella sai väistyä nykyiselle paikalleen.

Kaikkia kolmea Suurtorin alueen puistoa kunnostettiin vuonna 1885 alkaneissa töissä. Porthaninpuistoon istutettiin puita ja pensaita sekä kunnostettiin käytäviä ja nurmikoita. Kunnostustoimien syynä oli Pietari Brahen patsas, joka pystytettiin vuonna 1888 Brahenpuistoon Uudenmaankadun toiselle puolelle. 

1800- ja 1900-lukujen vaihtessa Porthanin patsaan ympärillä ollut rauta-aita ja sen kivijalka poistettiin ja patsaan ympärillä olleita kukkaistutuksia laajennettiin. Puisto aidattiin kaksinkertaisella rautaketjulla ja sinne istutettiin pensaita.

## Puisto nykyään
Ravintola Pinellan korjausten takia Porthaninpuistossa tehtiin laajat arkeologiset kaivaukset vuonna 2010. kaivauksissa löydettiin muun muassa 1600-luvulla rakennetun rakennuksen kivijalka ja kellari, keskiaikaisista kerroksista löytyi puurakennusten jäänteitä ja oletettavasti 1200-luvulta peräisin oleva peltokerros, jossa olevat kyntöjäljet osoittavat alueen olleen ennen maanviljelyskäytössä. 

Puiston istutuksia on uusittu vaiheittain, muun muassa Vanhan Suurtorin laidalla olevan Kain Tapperin *[[Ajan virta]]*-taidetoksen pystyttämisen takia vuonna 2000 uusittiin kokonainen puurivi torin ja puiston rajakohdassa. Osa puiston puista on peräisin 1830-luvulta ja niitä on pyritty suojelemaan. Uusilla istutuksilla pyrittiin säilyttämään puiston alkuperäistä ilmettä ja puulajivalikoimaa on lisätty harkiten. Kaupunki käynnisti vuoden 2011 alussa hankkeen, jossa se selvittää historiallisten puistojen arvon.

## Lähteet
Flunitratsepaami

**Flunitratsepaami** on kemiallisesti bentsodiatsepiinijohdos, jonka lääketehdas Roche on vuonna 1970 kehittänyt unilääkkeeksi. Tunnettu flunitratsepaamijohdos on kauppanimeltään Rohypnol. Valmiste on jäänyt Suomessa pois myynnistä vuonna 1991 vähäisen menekin vuoksi. Lääkkeellä on maine tyrmäystippoina. Kemiallisesti aine muistuttaa muun muassa nitratsepaamia, joka on ollut laajalti käytetty unilääke.

Flunitratsepaamin lääkinnälliset- ja sivuvaikutukset ovat samat kuin muillakin bentsodiatsepiiniryhmään kuuluvilla lääkeaineilla: uneliaisuus, tarkkaavaisuuden lasku, ahdistuksen väheneminen, lihasten rentoutuminen sekä kouristusten esto. Yhdessä muiden keskushermostoon vaikuttavien lääkkeiden kanssa flunitratsepaami saattaa aiheuttaa pahimmillaan hengityslaman ja kuoleman. 

Flunitratsepaamin väärinkäyttöä voinee lisätä sen suhteellisen nopeasti alkava mutta pitkäkestoinen vaikutus. 

## Lähteet

## Aiheesta muualla

*PubChem: Flunitrazepam 
*DrugBank: Flunitrazepam
Buck Dharma

**Donald ”Buck Dharma” Roeser** (s. 12. marraskuuta 1947 New York, Yhdysvallat) on yhdysvaltalainen Blue Öyster Cult -yhtyeen kitaristi. Hän on yhtyeen perustajajäsen. Roeser on kirjoittanut yhtyeen kuuluisat kappaleet ”(Don't Fear) The Reaper”, ”Godzilla” ja ”Burnin' for You”.

Lempinimi ”Buck Dharma” on peräisin yhtyeen manageri Sandy Pearlmanilta, joka yhtyeen alkuaikoina kehitti kaikille jäsenille lempinimet, mutta vain Roeserin jäi pysyväksi. 

Roeserin eniten käyttämiä kitaramalleja ovat Gibson SG ja Steinberger. Hän on julkaissut myös soololevyn *Flat Out* vuonna 1982.
Charles-Louis Havas

**Charles-Louis Havas** (5. heinäkuuta 1783 Rouen &ndash; 21. toukokuuta 1858 Bougival, Pariisin lähellä) oli ranskalainen kirjoittaja, joka perusti uutistoimisto Agence France-Pressen (AFP).

Havas käänsi aluksi tietoa Ranskan kansalliselle lehdistölle ulkomaan tiedon välitykseen. Hän käänsi suuria kansainvälisiä tapahtumia.  Vuonna 1825 hän perusti yrityksen. Sen nimeksi tuli vuonna 1832 Agence Havas joka tarjosi uutisia Ranskasta ulkomailta. Havasia voidaan pitää mainonnan pioneerinä.
Luettelo Suomen virallisen singlelistan ykkösistä vuonna 2007

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2007.

## Katso myös

* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
Risto Piekka

**Risto Hannu Juhani Piekka**, (s. 3. toukokuuta 1948 Sammatti) on pitkäaikainen ammattijärjestöaktiivi, joka toimi vuosina 1999–2007 Akavan puheenjohtajana.
Piekka on koulutukseltaan valtiotieteiden maisteri. 

## Ura Akavassa
Risto Piekka on ollut pitkän linjan akavalainen: hän on työskennellyt Akavassa yli 35 vuotta. Pääsihteeri Piekka syrjäytti liittokokouksessa vuonna 1999 Mikko Viitasalon, erityisesti OAJ:n Erkki Kangasnimen ja Insinööriliiton Matti Viljasen tukemana. Piekkaa pidettiin jo aiemmin puheenjohtajakandidaattina, vaikka hän ei ollut edes ehdolla. Piekassa arvostettiin hyvää työmarkkinapolitiikan kokemusta ja kykyä tiivistää AKAVAn edunvalvontaa.

Julkisuudessa Akavaa ja Risto Piekkaa on syytetty jäämisestä taka-alalle ammattiyhdistysjulkisuudessa: lausuntoja ovat antaneet keskusjärjestöjohtajista Lauri Ihalainen SAK:sta ja Mikko Mäenpää STTK:sta. Akavalaisista julkisuudessa on ollut OAJ:n Erkki Kangasniemi. Suurinta arvostelua on kuitenkin tullut järjestön sisältä: palkkaerot ja tehtävien erilaisuus, edunvalvonnan hajautuminen muun muassa luokanopettajien (OAJ), lääkäreiden (Lääkäriliitto) ja insinöörien (Uusi Insinööriliitto) kesken on arvostelijoiden mukaan ollut sekavaa.

Risto Piekka työskenteli Akavassa vuodesta 1973, josta järjestöpäällikkönä vuosina 1981–1991, pääsihteerinä 1991–1999 ja tämän jälkeen puheenjohtajana 1999&ndash;2007. 

Puoluetaustaltaan Piekka on kokoomuslainen.

Piekka on Sammattiseuran puheenjohtaja.

## Lähteet
José Balta

**José Balta y Montero** (1816–1872) oli Perun presidentti vuosina 1868–1872.

Balta oli poliittinen vaikuttaja jo ennen presidentin virkaansa. Hän tuki presidentti Mariano Ignacio Pradoa tätä vastaan tehdyn vallankaappausyrityksen aikana 1868, ja toimi yrityksen jälkeen tämän hallituksessa. Hän kuitenkin syrjäytti Pradon vuonna 1867 ja otti itselleen presidenttiyden seuraavana vuonna.

Presidenttinä Balta palautti maahan perustuslain ja teki valtiossa suuria sisäisiä parannuksia. Hän antoi ranskalaisille guanokaupan monopolin, minkä ansioista valtio sai suuria lainoja Euroopasta – samalla tosin vakavasti velkaantuen. Lopulta Balta syrjäytettiin ja ammuttiin.

Hänen edeltäjänsä oli Pedro Diez Canseco ja seuraajansa Francisco Diez Canseco.
Columbia (supertietokone)

**Columbia** on Silicon Graphicsin Nasalle suunnittelema supertietokone. Kone tuli käyttöön vuonna 2004, jolloin se oli maailman toiseksi nopein supertietokone.

Se on nimetty avaruussukkula Columbian ja sen miehistön mukaan.. Tietokonetta käytetään tieteelliseen laskentaan ja simulointiin. Tietokoneella on simuloitu kahden mustan aukon törmäämistä. Columbia käyttää Linux-käyttöjärjestelmää ja useita Infiniband-kytkimiä.

Alkuperäisessä konfiguraatiossa on 20 Altix-solmua 512:sta Intel Itanium 2 -prosessorilla. Huippuvaiheen konfiguraatiossa vuonna 2008 oli yhteensä 13824 ydintä ja 27 teratavua muistia joilla saavutettiin 82,9 teraflops huipputeho. LINPACK-testissä tietokone on valmistajan mukaan saavuttanut 42,7 triljoonaa laskutoimitusta sekunnissa ja 88% hyötysuhteen.

Tietokoneen 400 teratavun tallennusjärjestelmään lisättiin myöhemmin 600 teratavun tallennusjärjestelmä. Tietokoneessa on 4 gigabitin tiedonsiirtojärjestelmä ja tiedon tallennukseen SGI:n CXFS-tiedostojärjestelmä.

## Lähteet

## Aiheesta muualla
*Columbian tiedot TOP-500 sivustolla
Albert Bouchard

**Albert Bouchard** (s. 24. toukokuuta 1947 Watertown, New York, Yhdysvallat) on yhdysvaltalainen muusikko. Hän on Blue Öyster Cultin perustajajäsen ja soitti rumpuja yhtyeessä aina vuoteen 1981 asti. Hänen veljensä Joe Bouchard oli yhtyeen basisti. 

Erottuaan yhtyeestä Bouchard työskenteli Imaginos-projektin parissa joka lopulta julkaistiin Blue Öyster Cult -albumina vuonna 1988. Hän on työskennellyt myös muiden artistien kanssa kuten The Mamas & The Papas, Herman's Hermits, Spencer Davis Group, Mike Watt, Richie Stotts, Gumball, Heads Up! ja David Roter. Bouchardin veljeksillä on myös ollut oma yhtye, The Cult Brothers (myöh. The X Brothers). 

Viime aikoina Albert Bouchard on musisoinut oman The Brain Surgeons-yhtyeen kanssa ja hänellä on oma levy-yhtiö Cellsum Records.
Roberto Bolaño

**Roberto Bolaño** (28. huhtikuuta 1953 Santiago, Chile – 15. heinäkuuta 2003 Barcelona, Espanja) oli chileläinen kirjailija ja runoilija. Hänelle myönnettiin vuonna 1999 Rómulo Gallegosin kirjallisuuspalkinto romaanista *[[Kesyttömät etsivät]]* (1998) ja postuumisti National Book Critics Circle Award romaanista *[[2666]]* (2004). 

## Elämä
Bolaño syntyi vuonna 1953 Santiagossa Chilessä ja muutti perheensä mukana Meksikoon vuonna 1968. Viisi vuotta myöhemmin hän palasi synnyinmaahansa tukemaan presidentti Salvador Allenden vasemmistohallintoa. Augusto Pinochetin sotilasvallankaappauksen jälkeen Bolaño pakeni ensin Meksikon ja 1973 Pariisiin ja sieltä Espanjaan, jossa hän asettui ensin Barcelonaan ja 1980-luvun alussa Gironan lähellä sijaitsevaan Blanesin kaupunkiin. Bolaño kuoli vuonna 2003 maksavaurioon.

## Tuotanto
Bolañon tuotanto sisältää niin proosaa, runoja, novelleja kuin asiatekstiäkin. Hänen pääteoksinaan pidetään romaaneja *Kesyttömät etsivät* ja *2666*, joista jälkimmäinen julkaistiin vuosi hänen kuolemansa jälkeen. Bolañon omaperäistä kirjoitustyyliä on vaikea lokeroida, mutta häntä on usein verrattu Jorge Luis Borgesiin. Hänen tuotannossaan on joitakin surrealismiin ja maagiseen realismiin viittaavia piirteitä, vaikka hän sanoutuikin jyrkästi eroon jälkimmäisestä tyylisuunnasta. 

Postuumi teos *El tercer Reich* (2010) kertoo saksalaisesta Udo Bergeristä, joka harrastaa *”Rise and Decline of the Third Reich”* -lautapeliä ja uppoutuu siihen niin, ettei hänen elämäänsä mahdu muuta.

## Teokset
**Consejos de un discípulo de Morrison a un fanático de Joyce*, yhdessä A.G. Portan kanssa, 1984 (romaani)
**Literatura nazi en América*, 1996 (romaani)
**Llamadas telefónicas*, 1997 (novelleja)
**Monsieur Pain*, 1999 (romaani)
**Tres*, 2000 (runoja)
**Estrella distante*, 1996 (romaani)
**Los perros románticos*, 2000 (runoja)
**Putas asesinas*, 2001 (romaani)
**Amberes*, 2002 (romaani)
**Una novelita lumpen*, 2002 (romaani)
**El gaucho insufrible*, 2003 (romaani)
**Entre paréntesis*, 2004 (artikkeleita, kolumneja, haastatteluita ja puheita)
**El secreto del mal*, 2007 (novelleja)
**La universidad desconocida*, 2007 (runoja)
* *El tercer Reich*, 2010

### Suomennetut teokset
*Puhelinkeskusteluja* (*Llamadas telefónicas*, 1997) Suomentanut Einari Aaltonen, Turku. Sammakko. 2017. 

* 
* 
* 
* 
* 

## Lähteet

## Aiheesta muualla
*New York Timesin artikkeli Bolañosta. 
*New Yorkerin artikkeli Bolañosta. 
*''Estrella distanten'' englanninnoksen arvosteluita. 
*''Chileläisen yösoiton'' englanninnoksen arvostelu The Guardianissa. 
*''Puhelinkeskusteluja'' arvostelu, ''Maailmankirjat'' 2017
Scuderia Ambrosiana

**Scuderia Ambrosiana** oli Formula 1 -sarjassa toiminut talli, joka osallistui kuuteen kisaan vuosina 1950-51 ja 1954 sekä kilpaili myös sarjan ulkopuolisissa kisoissa. Scuderia Ambrosiana toimi myös aikaisemmissa Grand Prix -kilpailuissa, joista se saavutti Targa Florio -kisoissa voiton vuonna 1951, kakkossijat vuosina 1937 ja 1939 sekä kolmossijan vuonna 1938.

## Lähteet
Giovanna d'Arco

**Giovanna d'Arco** (Jeanne d'Arc) on *dramma lirico* -tyylisuuntaa edustava prologin ja kolme näytöstä sisältävä ooppera, jonka sävelsi italialainen Giuseppe Verdi. Libreton oopperaan kirjoitti Temistocle Solera, ja se pohjautui Friedrich von Schillerin teokseen *Die Jungfau von Orleans*. Oopperan ensi-ilta oli Milanon Teatro alla Scalassa 15. helmikuuta 1845.
__notoc__
## Tausta
Ooppera on tapahtumiltaan mielenkiintoinen yhdistelmä keskiajalla käytyä satavuotista sotaa, Verdin poliittista näkemystä Italian yhdistymisestä ja vieraiden vallanpitäjien karkottamista omasta maasta. Juuri tästä sankarittaresta on tullut vieraiden joukkojen voittaja ja karkottaja. Ranskan ja Englannin kiistan ja Italian ja Itävallan kiistan välille voidaan hyvin laittaa yhtäläisyysmerkki.

Oopperaan kuuluu jo luonnostaan rakkautta, kieroiluja, yliluonnollisia kykyjä. Kuninkaan ja Jeannen välillä on oopperassa tietty eroottinen jännite. Jeannen isä Giacomo on puolestaan oudon skitsofreeninen henkilö. Hän on toisinaan suuresti tytärtään rakastava isä, joka puolustaa kaikin keinoin joidenkin väheksymää tytärtään. Toisinaan hän on tätä noituudesta syyttävä juonittelija. Tavallaan isä edustaa burgundilaisia vallanpitäjiä, jotka istuivat aina kahdella tuolilla samaan aikaan.

## Roolit
*Carlo VII, Ranskan kuningas (Tenori)
*Giovanna, Giacomon tytär (Sopraano)
*Giacomo, DomRemin paimen (Baritoni)
*Delii, kuninkaan virkamies (Tenori)
*Talbot, englantilaisten korkein komentaja (Basso)
*Ufficiali del re, Borghigiani, Popolo di Reims, Soldati francesi, Soldati inglesi, Spiriti eletti, Spiriti malvagi.
Grandi del regno, Araldi, Paggi, Fanciulle, Marescialli, Deputati, Cavalieri e Dame, Magistrati, Alabardieri, Guardie d'onore.

## Äänitteet
*Verdi; Giovanna d'Arco (Joan of Arc). EMI Classics. Kapellimestari James Levine ja orkesterina London Symphony Orchestra. Rooleissa  Sherrill Milnes, Keith Erwen, Robert Lloyd, Placido Domingo sekä Montserrat Caballe. Mukana myös Ambrosian Opera Chorus -kuoro. Äänitys 7.8.1990.

## Lähteet
*Veijo Murtomäki: Bel Canto, Guiseppe Verdi

## Aiheesta muualla
*Oopperan libretto
Pico de Almanzor

**Pico de Almanzor** on Kastilian rajavuorten korkein huippu, yltäen 2 592 metrin korkeuteen. Se sijaitsee Ávilan maakunnassa, Kastilia ja Leónin alueella, Espanjan keskiosassa. Vuoren huipulle kiivettiin ensimmäisen kerran vuoden 1899 syyskuussa, jolloin sinne nousivat M. González de Amezúa ja José Ibrián.
Neleus

**Neleus** () oli kreikkalaisessa mytologiassa Poseidonin ja Tyron poika, ja Peliaksen kaksoisveli.

Tyro oli naimisissa Kretheuksen kanssa, jonka kanssa hänellä oli yksi poika, Aison), mutta hän rakasti joen jumalaa Enipeusta. Tämä kuitenkin torjui hänen kaikki lähentelynsä. Poseidon himoitsi Tyroa ja naamioitui Enipeukseksi, ja näiden kahden suhteesta syntyivät kaksoispojat Pelias ja Neleus. Aristoteleen mukaan Tyro asetti pojat pieneen ruuheen, ja heidät löytänyt hevospaimen kasvatti nämä. Toisen version mukaan Tyro jätti lapset vuorelle, ja heidät kasvatti heidät löytänyt neito.

Vartuttuaan Pelias ja Neleus etsivät Tyron ja tappoivat äitipuolensa, Salmoneuksen toisen vaimon Sideron, koska tämä oli kohdellut heidän biologista äitiään huonosti. Sidero oli piiloutunut Heran temppeliin, jossa Pelias hänet kuitenkin surmasi ja sai päällensä Heran leppymättömän vihan.

Neleus ja Pelias taistelivat kruunusta, ja tämän seurauksena Neleus karkotettiin Messeniaan tullakseen Pyloksen kuninkaaksi. Herakles myöhemmin pyysi Neleusta puhdistamaan hänet verivelasta, mutta tuli torjutuksi. Herakles tappoi tämän jälkeen Neleuksen ja hänen poikansa, mukaan lukien Alastorin, mutta pois lukien Nestorin.

Khloriin kanssa Neleuksella oli kolme poikaa, Pero, Alastor ja Nestor.
Joe Bouchard

**Joseph "Joe" Bouchard** (s. 9. marraskuuta 1948 Watertown, New York, Yhdysvallat) on yhdysvaltalainen muusikko joka toimi Blue Öyster Cultin basistina. Hänen veljensä Albert Bouchard oli yhtyeen rumpali. 

Bouchard lähti yhtyeestä vuonna 1986. Sen jälkeen hän on soittanut mm. Spencer Davis Groupissa ja Bouchardin veljeksillä on ollut myös oma yhtye. Joe Bouchard on myös työskennellyt paljon Alice Cooperin yhtyeessä soittaneiden Dennis Dunawayn ja Neal Smithin kanssa.

Bouchard on suorittanut maisterin tutkinnon musiikissa ja toimii musiikinopettajana.
Enarete

**Enarete** (), joskus **Ainarete** (, ), oli kreikkalaisessa mytologiassa Deimakhoksen tytär ja Aioloksen puoliso ja aiolilaisten kantaäiti. Enarete ja Aiolos saivat seitsemän poikaa - Kretheus, Sisyfos, Athamas, Salmoneus, Deion, Magnes ja Perieres - ja viisi tytärtä - Kanake, Alkyone, Peisidike, Kalyke ja Perimele.

## Lähteet
Studentteatern i Åbo

**Studentteatern i Åbo** (lyh. **STÅ**) on Turussa toimiva Åbo Akademin ylioppilaskunnan opiskelijateatteri. Teatteriyhdistys perustettiin vuonna 1936 ja se on siten Suomen toiseksi vanhin ylioppilasteatteri Ylioppilasteatterin jälkeen.

STÅ:n toiminta koostuu muun muassa näytelmistä, improvisointi-illoista sekä teatterivierailuista.

## Katso myös
* Studentteatern i Helsingfors

## Lähteet

## Aiheesta muualla

* Studentteatern i Åbo
Alula

**Alula** eli *pikkusiipi* on linnun käsisiivessä olevan peukalon luihin kiinnittynyt sulkaryhmä. Sulkia on joko 3 tai 4, lahkosta riippuen. Alula esiintyy kaikilla nykyisillä lintulajeilla. Se on analoginen lentokoneiden siipien solakkojen kanssa.

Alulan tehtävänä on lennon ohjailu, lähinnä ilmeisesti hienosäätö esimerkiksi linnun laskeutuessa tai lentäessä hitaasti ja tarkkuutta vaativasti. Alulan käyttö lisää siiven nostovoimaa. Lintu pystyy kääntelemään alulan sulkia peukaloon liittyvien lihasten avulla.

Useiden varpuslintulajien nuorten yksilöiden postjuvenaalisessa sulkasadossa alulan sulat jäävät joko kokonaan tai osittain vaihtumatta, jolloin vaihtumattomia sulkia voidaan käyttää yksilön iänmäärityksen apukeinona.

Alula on latinaa ja tarkoittaa pikkusiipeä.
Kyrkslätt IF

**Kyrkslätt Idrottsförening** (**KyIF**) on kirkkonummelainen urheiluseura. Sen jaostoina ovat käsipallo, voimistelu, ratsastus, yleisurheilu, hiihto ja miekkailu.

## Käsipallo
Jalkapallon lisäksi KyIF:n toiminta keskittyy käsipalloon. Joukkueita on palloleikkijöistä aikuisten edustus-, sarjapeli- kuin harrasteryhmiin. 

### Miehet
Miehet pelaavat kaudella 2020–2021 kolmosta. KyIFillä on myös harrastejoukkue. 

### Naiset
Naiset ovat pelanneet SM-sarjaa kaudesta 2018–2019.

### Juniorit
Käsipallojaostolla on junioritoimintaa B-junioreista aina pallokouluun. Tyttöjen B-juniorit osallistuvat kaudella 2019–2020 ensimmäisenä suomalaisena joukkueena Ruotsin U-16-sarjaan.

## Ratsastus
Ratsastusjaosto perustettiin vuonna 2001. Se järjestää kerhotoimintaa, ratsastuskisoja, koulutusta, retkiä sekä erilaisia tempauksia. Myös ratsastajien valmennus on mahdollista kuten myös seuran edustaminen ratsastuskisoissa. Jaosto tekee läheistä yhteistyötä ratsutila Wiknerin kanssa.

## Voimistelu
Jaosto järjestää voimistelua sekä lapsille että aikuisille.

## Lähteet

## Aiheesta muualla
* KyIF:n sivusto
* Käsipallojaosto
* Ratsastusjaosto
* Voimistelujaosto
Tunturi Sport

**Tunturi Sport** on Tunturipyörä Oy:n vuosina 1960–1976 valmistama, vuonna 1961 markkinoille tullut mopo. 

Aluksi Sportissa käytettiin samaa runkoa kuin niin sanotussa Pappa-Tunturissa. Tunturi Sport säilyi pääpiirteissään vuoteen 1964 asti, mutta seuraavana vuonna se sai uuden rungon, tankin (1965 valkoinen, 1966–1970 kromattu), mutta moottorina toimi edelleen 3-vaihteinen Puch.

Vuonna 1970 poljinpakon poistuttua tuli Sportiin polkimien sijaan jalkatapit ja niin sanottu "kikstartti", kickstart-käynnistys.  Moottori vaihtui 4-vaihteiseksi viimeiseen vuosimalliin, eli vuoden 1976 Sportiin. Moottori oli kiinnityskorvakkeiden paikkoja ja sylinteriä lukuun ottamatta melko samanlainen kuin seuraajamalli Tunturi Super Sportissa. Kahdessa viimeisessä vuosimallissa ei tankin sivuilla ollut enää nahkapehmusteita.

Tunturi Sportia on myyty puhallinjäähdytteisenä (1961–1976) ja kovakromisylinterisenä (1970–1976). 4-vaihteiset puhallinjäähdytyksellä varustetut Tunturi Sportit ovat melko harvinaisia. Tunturi Sportin korvasi kehtorungolla varustettu Tunturi Super Sport.
Ankkuri (Lahti)

**Ankkuri** on noin 4&nbsp;000 asukkaan alue Lahdessa kaupungin keskustan läheisyydessä. Alueella on rantaviivaa noin kolmen kilometrin verran. 

Ankkuri on ollut suurten uudistusten kohteena ja nykyinen nimikin sillä on ollut vasta vuodesta 1990. Vuosina 1995–1998 uusittiin Vesijärven satama ja vuonna 2000 valmistui Sibeliustalo. Alueen rakentamisessa on keskitytty korkeatasoisuuteen ja sinne on pyritty rakentamaan kansallisesti ja kansainvälisestikin vetovoimaisia kohteita.

Alueen keskellä on Ankkurikeskus, jossa on erityisesti palveluja ja yritysten toimitiloja. Ankkurikeskukseen liittyy Satamaranta, johon kuuluvat Vesijärven ja Teivaan satamat. Pohjoisessa sijaitsevat Ruoriniemen ja Ankkurirannan asuntoalueet, etelässä Ankkuripuisto.

## Historia

Ankkurin alue oli aikoinaan hyvin merkittävä teollisuuden keskittymä, josta monet kaupungin teollisuuslaitokset ovat aloittaneet. Alue valtasi vähitellen Vesijärven rantoja ja lisäksi vesialueita täytettiin maa-alan lisäämiseksi. Nykyisen Sibeliustalon paikalle perustettiin vuonna 1869 Lahden saha, johon puutavaraa tuotiin Päijänteen kautta höyrylaivoilla.

Teollisen rakennemuutoksen myötä 1980-luvulla merkittäviä yrityksiä siirtyi pois tai muutti toimintaansa.

## Kirjallisuutta

* 
*
Wilderness

**Wilderness** (televisioesityksessä Suomessa myös nimellä *Wilderness – luonnon armoille*) on vuonna 2006 tehty brittiläinen kauhuelokuva, jonka on ohjannut Michael J. Bassett.

Elokuva kertoo ryhmästä nuorisorikollisia, jotka kuljetetaan autiolta vaikuttavalle saarelle alkeellisiin oloihin. Pian nuoret saavat tietää, että he eivät ole yksin saarella. Saarella on joku tai jokin, jolla on tappavan nopea varsijousi ja laumallinen verenhimoisia koiria. Nuorten ainoa mahdollisuus on alkaa taistella tätä saarella asuvaa pahuutta vastaan.

## Näyttelijät

## Lähteet
Adipiinihappo

**Adipiinihappo** on kaksi­emäksinen karboksyylihappo eli dikarboksyylihappo, joka on normaaliolosuhteissa olomuodoltaan kiinteää, hajutonta ja väritöntä kiteistä jauhetta. Sen kemiallinen kaava on C6H10O4 ja rakennekaava HOOC(CH2)4COOH. Adipiinihaposta käytetään myös nimityksiä *heksaanidihappo* ja epävirallisesti *1,4‑butaanidikarboksyylihappo*.

Adipiinihapon moolimassa on 146,14&nbsp;g/mol, sen sulamispiste 152&nbsp;°C, kiehumispiste 337,5 °C, tiheys 1,36&nbsp;g/cm3, leimahduspiste 196&nbsp;°C (c.c.), itsesyttymislämpötila 420&nbsp;°C ja CAS-numero 124-04-9. Adipiinihapon liukoisuus veteen (15&nbsp;°C) on 1,4&nbsp;g/100&nbsp;ml. Yhdiste liukenee etanoliin ja asetoniin. Adipiinihappoa voidaan valmistaa sykloheksaanista kaksivaiheisella hapetuksella.

Adipiinihappoa käytetään muovien, tekokuitujen (etenkin nailon 66:n valmistukseen), pehmittimien ja hajusteiden valmistukseen. Ainetta käytetään elintarvikkeissa E‑koodilla E355 happamuudensäätöaineena. Elintarvikkeissa adipiinihappo vahvistaa hapettumisenestoaineiden vaikutusta. Sitä saa käyttää vain joihinkin jälkiruokiin, kuten kakkujen täytteisiin, juomajauheisiin sekä koristeisiin. Adipiinihapon enimmäismäärärajoitus eli ADI-arvo on 5 mg/kg/vrk.

Adipiinihappo on luonnossa esiintyvä orgaaninen happo, ja sitä on muun muassa punajuurimehussa. Adipiinihappoa valmistetaan myös kemiallisesti.

## Ympäristö- ja terveysvaikutukset

Aine hajoaa kuumentuessaan, jolloin muodostuu valeriaanahapon (C5H10O2 / CH3(CH2)3COOH) ja muiden aineiden myrkyllisiä ja syövyttäviä höyryjä.

Adipiinihappo ärsyttää silmiä, ihoa ja hengitysteitä. Adipiinihappo on myös aiheuttanut astmaa.

## Lähteet

## Aiheesta muualla

*
* Raimo Alén: Kokoelma orgaanisia yhdisteitä, Sivu 427, Consalen Consulting, 2009 
*Työsuojelu: Adipiinihappo  (pdf)
*PubChem: Adipic acid 
*Human Metabolome Database: Adipic acid 
*Food Component Database (FooDB): Hexanedioic acid 
*Kyoto Encyclopedia of Genes and Genomes (KEGG): Adipic acid 
*Inchem: Adipic acid CAS N°: 124-04-9  (pdf)
Turun Yliopistosäätiö

**Turun Yliopistosäätiö** on Turun yliopiston toimintaa edistävä ja tukeva säätiö. Se on toiminut vuodesta 1974, jolloin yliopiston toiminta valtiollistettiin. Säätiön peruspääoma muodostettiin tuolloin yksityisen yliopiston saamista lahjoitusvaroista. Vuonna 2022 säätiön rahastojen yhteenlaskettu koko oli runsaat 70 miljoonaa euroa.

## Toiminta

Turun Yliopistosäätiön tavoitteena on edistää ja tukea Turun yliopiston toimintaa. Säätiön tärkeimpänä toimintamuotona on sen rahastojen hallinnointi. Rahastojen tuotoista säätiö jakaa vuosittain merkittävän määrän apurahoja. Lisäksi Turun Yliopistosäätiö omistaa useita kulttuurikohteita, joiden toiminnalla ja ylläpidolla edistetään Turun yliopiston tarkoitusperien saavuttamista ja esitellään yliopiston työtä.

Turun Yliopistosäätiön omistamia kulttuurikohteita ovat muun muassa Granö-keskus Tartossa Virossa ja Bengtskärin majakka. Turun Yliopistosäätiö omistaa myös Liedon Vanhalinnan, jonka ylläpitoa varten on perustettu erillinen Liedon Vanhalinna -säätiö.

## Lähteet
Mikko Vilkastus

**Mikko Vilkastus** on Aleksis Kiven näytelmässä *[[Nummisuutarit]]* esiintyvä hahmo. 

Mikko Vilkastus on Nummisuutarin Eskon puhemies ja hänen ”lupa-kirjansa” (kanttorin laatiman naimisiinmenoluvan) todistaja. Vilkastus saa myös haltuunsa Eskolle annetun kahdentoista riksin matka- ja hääkassan. Häämatkan epäonnistuttua Mikko tuhlaa hänen haltuunsa annetut rahat, karkaa Eskon seurasta ja tekee tästä syyllisen. Eskon sanoin: "Kaksitoista riksiä, jotka äiti antoi minulle häärahoiksi, joi hän ylös, sitten löi hän minua korvalle ja juoksi tiehensä..."
Eläinallergia

**Eläinallergia** on allergia, jonka aiheuttajat ovat eläimen hilse, sylki, virtsa ja uloste. Tavallisimmat allergiaa aiheuttavat eläimet ovat kissa, koira, hevonen sekä jyrsijöistä marsu, kani, hamsteri ja rotta. Niin pitkä- tai lyhytkarvainen kuin karvatonkin lemmikkieläin voi aiheuttaa allergiaoireita.

Eläinallergeeneille voi altistua myös epäsuorasti esimerkiksi vaatteiden välityksellä. Eläinallergikko voi saada oireita tavatessaan ihmisiä, joilla on kotonaan lemmikkieläimiä. Lemmikkieläinten välttäminen ei ole ehkäissyt allergioita. 

Allergian hoidossa eläinten välttäminen vähentää oireita. On kuitenkin myös olemassa lääkkeitä eläinallergiaan, mutta ne on tarkoitettu vain satunnaiseen käyttöön ja ne on otettava etukäteen ennen eläinten lähelle menoa. Oireita ovat nenän tukkoisuus, ihottumat ja ihon punoitus, yskiminen, aivastelu ja muut hengitysvaikeudet sekä joskus jopa silmänympärysihon raju punoitus ja turpoaminen. Oireiden vakavuus riippuu allergian vaikeusasteesta. Joissain tapauksissa sairaalahoito voi olla tarpeen.

Eläinallergia tulee useimmiten ilmi allergiatestin avulla (iho- tai veritesti). 

## Aiheesta muualla
* Lemmikkieläinallergia, Allergia- ja astmaliitto
* Allerginen nuha -opas: eläinallergia, Allergia- ja astmaliitto
Baijerinvuoristovihikoira

**Baijerinvuoristovihikoira** () on saksalainen koirarotu. Se kuuluu FCI:n roturyhmään 6. Sitä tavataan Saksan ulkopuolisissa maissa vain harvakseltaan: joitain rodunedustajia on eräiden lähteiden mukaan Tšekissä ja Slovakiassa, ja Suomessa niitä on rekisteröity vuoden 2021 alkuun mennessä peräti 267 yksilöä. 

## Ulkonäkö

Baijerinvuoristovihikoira muistuttaa ulkoisesti hannoverinvihikoiraa, sillä erotuksella että on jälkimmäistä matalampi. Se on melko kevytrakenteinen, keskikokoinen, tasapainoinen ja hieman korkeuttaan pidempi koira. Runko on korkeuttaan pidempi. Silmät eivät saa olla liian suuret eivätkä liian pyöreät; ne ovat kirkkaat ja sävyltään tummanruskeat tai sitä hieman vaaleammat. Korvat ovat riippuvat, suhteellisen pitkät, korkealle kiinnittyneet, raskaat ja kärjistään pyöristyneet. Urosten säkäkorkeus on 47–52 cm ja ihannepaino 20–30 kg; nartuilla vastaavat mitat ovat 44–48 cm ja 17–25 kg.

Karvapeite on lyhyt ja tiheä, hieman pidempää ja karheampaa vatsassa, raajoissa ja hännässä.

Sallitut värit ovat:
*punainen: kellanpunainen, saksanhirvenpunainen, syvänpunainen, punaruskea
*keltainen: kalpeankeltainen, sämpylänkeltainen
*punaharmaa
*brindle

Pääväri on syvimmillään selän alueella. Päävärityksen seassa voi olla myös tummia "päistärkarvoja". Pieni vaalea rintalaikku ("ajokoiran tähti") sallitaan. 

## Luonne ja käyttäytyminen
Baijerinvuoristovihikoira on luonteeltaan rauhallinen, peloton, itsevarma ja tasapainoinen. Se kiintyy omistajaansa, mutta vieraita kohtaan se voi olla varautunut. Se ei saa olla arka eikä aggressiivinen.

## Alkuperä

1700- ja 1800-lukujen vaihteessa Saksassa alettiin metsästää hannoverinvihikoiran avulla, mutta metsästysmuotojen muututtua 1800-luvun puolivälin jälkeen tarvittiin koiraa, joka kykenisi jäljestämään riistaa tehokkaasti myös vaikeakulkuisilla vuoristoalueilla. Tähän tarpeeseen Ylä-Baijerin Bad Reichenhallissa elänyt paroni Karg-Bebenburg aloitti 1870-luvulla uuden, kevyempirakenteisen jäljestävän vuoristokoiran jalostamisen. Jalostukseen käytettiin erään teorian mukaan hannoverinvihikoiraa, nykyistä matalaraajaisempaa tirolinajokoiraa (*Tiroler Niederbracke*)  ja muutamaa muuta rotua. Toisen mukaan kantarodut olivat hannoverinvihikoira ja "punainen vuoristoajokoira" (*rote Gebirgsbracke*).

Saksalainen rotuyhdistys perustettiin Münchenissä vuonna 1912. Ensimmäiset baijerinvuoristovihikoirat tuotiin Suomeen vuonna 1969.

## Katso myös
*Hannoverinvihikoira

## Lähteet

*Suomen Bassetkerho 
*Rotumääritelmä (Suomen Kennelliitto, pdf)
### Viitteet
Tasasivuinen monikulmio

**Tasasivuinen monikulmio** on monikulmio, jonka kaikki sivut ovat yhtä pitkiä. Jos tasasivuisessa monikulmiossa ovat lisäksi kaikki kulmat yhtä suuret, kyseessä on säännöllinen monikulmio.

Tasasivuisen monikulmion voidaan ajatella syntyneet sellaisen murtoviivan sulkeutumisesta, jossa janat ovat tasamittaisia. Koska kulmat voidaan määrittää melko vapaasti, voi monikulmiosta tulla esimerkiksi itseään leikkaava, tähti, konkaavi tai konveksi.

Tasasivuinen monikulmio perii kaikki yleisen monikulmion ominaisuudet. Esimerkiksi konveksilla n-kulmiolla, jossa on siis n kappaletta kulmia, kaikkien kulmien summa on (n - 2)·180°. Mutta sivujen pituudet ovat kaikilla sama **s**, joten piirin pituus **p** on kaikilla n-kulmioilla sama **p = n·s**.

## Esimerkkejä
Murtoviiva, jossa on vain yksi tai kaksi janaa, ei muodosta monikulmiota. Kun murtoviivassa on kolme tai enemmän janoja, saadaan niistä vaihteleva määrä monikulmioita. Seuraavat esimerkit ovat yksinkertaisimpia.

### Kolmikulmio
Kolmijanaisesta murtoviivasta voidaan muodostaa kolmio yhdellä ainoalla tavalla. Tasasivuisessa kolmiossa on kolme yhtä pitkää sivua, mutta rakenteen ainutlaatuisuuden vuoksi kulmatkin ovat yhtä suuret. Kuvio on samalla säännöllinen.

Triangle.Equilateral.svg|Tasasivuinen kolmio
Rhombus example.png|Neljäkäs
Square definition.svg|Neliö


### Nelikulmio
Tasasivuiset nelikulmiot ovat kaikki konvekseja monikulmioita. Niitä kutsutaan neljäkkäiksi, jonka kulmat voivat vaihdella 0 . Neljäkäs on suunnikas, sillä vastaiset sivut ovat aina yhdensuuntaiset. Kun yksikin kulma on suora, muuttuu neljäkäs neliöksi, jossa kaikki kulmat ovat suoria ja nelikulmio säännöllinen.

### Viisikulmio

Tasasivuisella viisikulmiolla löytyy erilaisia muotoja melko paljon. Säännöllisen viisikulmion kaikki kulmat ovat 108o. Se on konveksi viisikulmio, joka muuttuu konkaaviksi, kun yksi tai kulmaa oikenevat kuperiksi kulmiksi eli yli 180o:ksi. Jos kuperat kulmat aukeavat lisää ja yksi sivu koskettaa kuperaa kärkeä, muuttuu kuvio kaksiosaiseksi. Nyt kuvion voi taivuttaa itseään risteäväksi. Tällöin viisikulmiolla on kaksi sisäosaa kuin epäsäännöllisellä perhosella. Säännöllisin itseään risteävä muoto on säännöllinen tähti, jota kutsutaan pentagrammiksi.

Equilateral pentagon.SVG|Tasasivuinen viisikulmio
Equilateral pentagon triangulated.SVG|Jako osakolmioihin
Fuenfeck Winkel.png|Säännöllinen viisikulmio
Pentagram.svg|Pentagrammi


### Kuusikulmio
Säännöllinen kuusikulmio esiintyy luonnossa yleisesti siellä, minne geometrisesti järjestäytyneitä rakenteita kehittyy. Siinä ovat sekä kulmat että sivut kaikki yhtä suuria. Kun kulmia aletaan varioida, syntyy erilaisia konvekseja monikulmioita, mutta kun yksikin kulma taipuu kuperaksi, muuttuu kuvio konkaaviksi. 

Regular hexagon.svg|Säännöllinen kuusikulmio
Hexagram.svg|Heksagrammi ei ole tasasivuinen kuusikulmio, vaan kaksi tasasivuista kolmiota.


## Lähteet
Nälsta

**Nälsta** (lempinimeltään *Förorternas drottning*) on yksi Ruotsin pääkaupungin Tukholman kaupunginosista. Se sijaitsee Hässelby-Vällingbyn kaupunginosa-alueen koillisessa osassa, läntisen Tukholman alueella (*Västerort*). Kaupunginosa koostuu suurimmaksi osaksi omakotitaloalueista, mutta siellä on myös kerrostaloja. Nälsta on maa-alaltaan 1,38 neliökilometrin suuruinen, ja asukkaita siellä on noin 4600.
Plevna (tehdasrakennus)

**Plevna** on Finlaysonin tehdasalueella Tampereen keskustassa sijaitseva entinen teollisuusrakennus, jonka tiloissa toimivat nykyisin Finnkino-ketjun elokuvateatteri, panimoravintola Plevna ja Koskipanimo. Valmistuessaan vuonna 1877 rakennus oli Pohjoismaiden suurin kutomosali, jonne mahtui 1&nbsp;200 kutomakonetta. Rakennus on nimetty bulgarialaisen Plevenin kaupungin ja sen ”vapauttamiseksi” Turkin sodassa vuonna 1877 käydyn Plevnan taistelun mukaan.

## Kuvaus
Plevna oli ensimmäinen Thomas Edisonin hehkulampuilla valaistu rakennus Pohjoismaissa. Sähkövalo syttyi rakennuksessa ensi kertaa 15. maaliskuuta 1882.

Plevna on suojeltu asemakaavalla.

## Elokuvateatteri

Rakennuksessa sijaitsee Finnkino-ketjun elokuvateatteri, joka perustettiin vuonna 1999. Finnkino Plevnassa on 10 salia ja 1&nbsp;653 asiakaspaikkaa, mikä tekee siitä Suomen suurimman elokuvateatterin pääkaupunkiseudun ulkopuolella.

Plevna on ollut yksi Tampereen elokuvajuhlien pääesityspaikoista.

## Ravintola
Rakennuksessa on toiminut Panimoravintola Plevna vuodesta 1994 alkaen.

## Lähteet
*Rasila, Viljo: *Tampereen historia 2. ﻿1840-luvulta vuoteen 1905*, Tampereen kaupunki, 1984, ISBN ﻿951-9430-11-3

### Viitteet
Sikaeläimet

**Sikaeläimet** on suomenkielisessä kirjallisuudessa eri aikoina kahdessa eri merkityksessä käytetty käsite.

## Vanhentunut luokitus
**Sikaeläimet** (Suiformes tai Suina) on vanhentuneessa luokittelussa käytössä ollut sorkkaeläinten alalahko, johon luettiin kuuluvaksi kolme heimoa: siat (Suidae), pekarit (Tayassuidae) ja virtahevot (Hippopotamidae).

## Nykyinen käsitys
**Sikaeläimet** (Suina) on sikojen ja pekarien muodostamaa, nykyisen käsityksen mukaan monofyleettistä kehityslinjaa tarkoittava nimitys.

## Käsitysten erot
Nykyisen käsityksen mukaan virtahevot, siat ja pekarit (so. "Suiformes") eivät muodosta yhteistä kehityslinjaa, vaan sorkkaeläinten ja valaitten yhdessä  muodostaman Cetartiodactyla-kehityslinjan sisällä virtahevot ja valaat yhdessä muodostavat yhden sen neljästä nykyään elossa olevasta pääkehityslinjasta, ja siat ja pekarit yhdessä toisen, josta nykyään käytetään nimitystä sikaeläimet (Suina). Kaksi muuta Cetartiodactyla-ryhmän sisäistä, nykyisin elossa olevaa pääkehityslinjaa ovat kamelieläimet ja märehtijät. Myös näistä molemmat on perinteisesti luokiteltu sorkkaeläinten alalahkoiksi. Wikipedian seuraama nykyluokitus ei heijasta nykyistä käsitystä linjojen kehityshistoriasta vaan esittää sorkkaeläimet ja valaat rinnakkaisina lahkoina; toisaalta tämä luokitus ei käsittele sorkkaeläinten alalahkojakoa. Tällöin sekä sikaeläimet (Suina) että märehtijät (Ruminantia) ovat jääneet lahko- ja heimotason väliin luokittelemattomiksi yksiköiksi.

## Lähteet
Kastanjasirkku

**Kastanjasirkku** (*Schoeniclus rutilus*) on sirkkujen heimoon kuuluva varpuslintu. Lajin nimesi ja kuvaili Peter Simon Pallas 1776.

## Koko ja ulkonäkö
Linnun pituus on 12½–13½ cm eli se on selvästi keltasirkkua pienempi. Juhlapukuisen koiraan pää, rinta ja yläpuoli ovat kirkkaan puna- eli kastanjanruskeat ja alapuoli keltainen. Nuori koiras ja jotkut vanhat naaraat ovat alta keltaisia ja päältä ruskehtavia. Nuori lintu ja useimmat naaraat ovat alta vaaleita tummin pitkittäisraidoin ja päältä sirkkumaisen ruskeita. Yläperä on kaikissa puvuissa punaruskea.

Vanhoilla linnuilla on täydellinen sulkasato kesällä, nuorilla linnuilla vain osittainen eli siipi- ja pyrstösulat eivät vaihdu.

## Esiintyminen
Pesimäalue on Itä-Siperiassa. Muuttolintu, joka talvehtii Intiassa, Kaakkois-Aasiassa ja Etelä-Kiinassa. Tavattu harvoin Euroopassa. Suomessa laji on tavattu vain kaksi kertaa, 30.9.-1.10.2002 Uudessakaupungissa ja 24.10.2018 Luvian Säpissä. Lajia on myös tavattu toisinaan tarhakarkulaisina. Laji ei ole maailmalaajuisesti uhanalainen.

## Elinympäristö
Taigan kosteat osat.

## Lähteet
* 
* Svensson, Lars 1997: Euroopan varpuslinnut - sukupuolen ja iän määritys. - Lintutieto. Jyväskylä.
** Rariteettikomitea 
** Kuva koiraasta

### Viitteet
Rellu

**Rellu** voi tarkoittaa ainakin seuraavia asioita:

* Renault, ranskalainen automerkki, puhekielessä joskus *rellu*
* Rellu, Tampereen lyseon lukion lempinimi
Luettelo Kuussa käyneistä ihmisistä

NASA aloitti vuonna 2005 uusien miehitettyjen kuulentojen suunnittelemisen. NASA:n tavoitteena oli, että 13. ihminen kävelisi Kuun pinnalla vuonna 2018. NASA on kuitenkin perunut suunnitelmansa miehitetyistä Kuu-lennoista, sillä niiden tilalle on suunniteltu sittemmin miehitettyjä lentoja Marsin kiertoradalle (kuten Marsin kuihin), asteroideille ja Marsiin.

Kiinalla ei ole vielä selkeitä suunnitelmia miehitetyistä kuulennoista, vaikka jotkut kiinalaiset sellaisista jo vihjailevatkin.

## Lähteet
NDT

**NDT** () eli **rikkomaton aineenkoetus** on joukko tarkastusmenetelmiä, joita käytetään mm. metallirakenteiden, valujen ja hitsien tarkastamiseen ilman, että valmista lopputuotetta rikotaan. NDT-menetelmillä voidaan löytää hitsisaumoista ja materiaaleista halkeamia, säröjä, sulkeumia ja muita poikkeamia. Yleisimpiä NDT-menetelmiä ovat silmämääräinen tarkastus sekä ultraääni-, magneettijauhe- ja tunkeumanestetarkastus, sekä teollisuusradiografia. Rikkomaton aineenkoetus on standardoitua toimintaa, ja NDT:tä suorittaville henkilöille ja laitoksille on oma pätevöinti- ja sertifiointijärjestelmänsä.

Menetelmistä puhutaan seuraavilla kirjainlyhennelmillä:

*MT = magneettijauhetarkastus * 

*PT = tunkeumanestetarkastus *

*ET = pyörrevirtatarkastus *

*UT = ultraäänitarkastus *

*RT = radiografinen tarkastus (yleisimmin [[röntgenkuvaus]])*

*VT = visuaalinen eli silmämääräinen tarkastus *

Edellä mainitut testausmenetelmät jaotellaan useimmiten kahteen eri luokkaan: **pinta- ja volymetrisiin testausmenetelmiin**. Pintatarkastusta on magneettijauhe-, tunkeumaneste- ja pyörrevirtatarkastus, ja volymetristä testausta taasen ultraäänitarkastus sekä radiografia. 

Pintamenetelmillä voidaan todeta vain kappaleen pintaan asti aukeavat viat, eli säröt, halkeamat, avohuokoset ja imuontelot. 

Mikäli halutaan varmistua myös pinnan alaisesta eheydestä, on syytä valita volymetrinen testaus. Tällöin voidaan havaita myös hitsin sisäinen huokoisuus, kuonasulkeumat, liitosviat, epätäydellinen hitsin tunkeuma ja halkeamat, jotka eivät aukene pintaan asti.

Useimmiten pinta- ja volymetrisiä menetelmiä käytetään toisiaan täydentävinä testausmenetelminä, jolloin hitsisauma ensin kuvataan röntgenillä (teollisuusradiografia) ja tämän jälkeen tarkastetaan vaikkapa magneettijauheella.
Luettelo Campeonato Paulistan voittajista

Tämä on luettelo Campeonato Paulistan voittajista ja parhaista maalintekijöistä.

**LPF - Liga Paulista de Foot-Ball*
**APEA - Associação Paulista de Esportes Atléticos*
**LAF - Liga Amadores de Futebol*
**LFESP - Liga de Futebol do Estado de São Paulo*
**Vuoden 1941 jälkeen FPF - Federação Paulista de Futebol*

[1] Vuonna 2002 FPF järjesti ns. Supermestaruussarjan, johon osallistui Rio-São Paulo -turnauksen kolme parasta (Corinthians, São Paulo FC ja Palmeiras) sekä saman vuoden Campeonato Paulista -mestari Ituano FC